laion/Wikipedia-Exotic huggingface dataset:
საქართველოს სსრ კომუნისტური პარტიის ცენტრალურ კომიტეტთან არსებული პარტიული კომისია

საქართველოს კომუნისტური პარტიის ცენტრალურ კომიტეტთან არსებული პარტიული კომისია — შეიქმნა 1953 წლის მაისში საქართველოს კომუნისტური პარტიის ცენტრალური კომიტეტის კოლეგიის ნაცვლად. კომისია ამოწმებდა სკკპ წევრებისა და წევრობის კანდიდატების მიერ პარტიული დისციკლიინის დაცვას, პასუხისგებაში აძლევდა იმ კომუნისტებს, რომლებსაც ბრალი მიუძღვით პარტიის პროგრამისა და წესდების, პარტიული და სახელმწიფო დისციპლინის, პარტიული მორალის დარღვევაში, განიხილავდა აპელაციებს საქართველოს კომპარტიის საოლქო, საქალაქო და რაიონული კომიტეტების გადაწყვეტილებათა გამო პარტიიდან გარიცხვისა და პარტიული სასჯელის შესახებ. კომისია შეისწავლიდა და აანალიზებდა პარტიული დისციპლინის განმტრიცებასა და პარტიული პოლიტიკის განხორციელებაში რესპუბლიკის კომუნისტთა პასუხისმგებლობის ამაღლებასთან დაკავშირებულ საკითხებს. კომისიას ხელმძღვანელობდა თავმჯდომარე. მის შემადგენლობაში შედიოდნენ პარტიული კომისიის წევრები და ინსტრუქტორები. თეთვაძე შ., ქართული საბჭოთა ენციკლოპედია, ტ. 9, თბ., 1985. — გვ. 175.
კივიკანი

კივიკანი (ესპ. Quivicán) — ქალაქი და მუნიციპალიტეტი კუბაში, მაიაბეკეს პროვინციაში. მდებარეობს პროვონციის სამხრეთ-დასავლეთში, ბატაბანოს ყურესთნ. სახელი მომდინარეობს ადგილობრივი ტაინოს ხალხის ენიდან. დაარსდა 1700 წელს. 2004 წელს, მუნიციპალიტეტის მოსახლეობა 29 253 ადამიანს შეადგენდა. 283 კმ² ფართობზე მოსახლეობის სიმჭიდროვე იყო 103,4 ადამიანი კმ²-ზე. მუნიციპალიტეტი იყოფა ათ რაიონად (barrio). კუბის მუნიციპალიტეტები კუბის ქალაქების სია ↑ United Confederation of Taíno People. Taíno Dictionary Spanish. დაარქივებულია ორიგინალიდან — 2007-10-16. ციტირების თარიღი: 2007-10-18. ↑ Atenas.cu. (2004)2004 Population trends, by Province and Municipality. დაარქივებულია ორიგინალიდან — 2007-09-27. ციტირების თარიღი: 2007-10-06. (ესპანური) ↑ Statoids. (July 2003)Municipios of Cuba. ციტირების თარიღი: 2007-10-06. ↑ Guije.com. Quivicán. ციტირების თარიღი: 2007-10-07. (ესპანური)
სანტა-კრუს-დელ-ნორტე

სანტა-კრუს-დელ-ნორტე — ქალაქი და მუნიციპალიტეტი კუბაში, მაიაბეკეს პროვინციაში. 2011 წლამდე მიეკუთვნებოდა ლა-ჰაბანის პროვინციას. მდებარეობს ჩრდილოეთ სანაპიროზე, ქალაქ ჰავანასა და მატანსასს შორის, მდინარე სანტა-კრუსის შესართავთან. ქალაქი 1800 წელს დაარსდა და იმ დროისთვის წარმოადგენდა მეთევზეთა საზოგადოებას, მუნიციპალიტეტის სტატუსი 1931 წელს მიიღო. მუნიციპალიტეტის ტერიტორიაზე მდებარეობს რომის ბრენდის „Havana Club“-ის საწარმო. მრეწველობის სხვა დარგებს შორისაა ენერგის წარმოება, ნავთობმოპოვება და მეთევზეობა. 2004 წელს, მუნიციპალიტეტის მოსახლეობა 32 576 ადამიანს შეადგენდა. 376 კმ² ფართობზე მოსახლეობის სიმჭიდროვე იყო 86,6 ადამიანი კმ²-ზე. მუნიციპალიტეტი იყოფა ათ რაიონად (barrio). კუბის მუნიციპალიტეტები კუბის ქალაქების სია ↑ Atenas.cu. (2004)2004 Population trends, by Province and Municipality. დაარქივებულია ორიგინალიდან — 2007-09-27. ციტირების თარიღი: 2007-10-06. (ესპანური) ↑ Statoids. (July 2003)Municipios of Cuba. ციტირების თარიღი: 2007-10-06.
ხარუკო

ხარუკო (ესპ. Jaruco) — ქალაქი და მუნიციპალიტეტი კუბაში, მაიაბეკეს პროვინციაში. ქალაქი დაარსდა 1762 წელს და ეწოდებოდა სან-ხუან-ბაუტისტა-დე-ხარუკო. აღსანიშნავია, რომ აქ არსებულ დასახლებას კოლუმბამდელ ეპოქაში ტაიონოს ხალხის ენაზე „ახარუკო“ ერქვა. 1940 წელს მუნიციპალიტეტი რვა რაიონად (barrio) დაიყო. 2004 წელს, მუნიციპალიტეტის მოსახლეობა 25 658 ადამიანს შეადგენდა. 276 კმ² ფართობზე მოსახლეობის სიმჭიდროვე იყო 93 ადამიანი კმ²-ზე. კუბის მუნიციპალიტეტები კუბის ქალაქების სია ↑ Atenas.cu. (2004)2004 Population trends, by Province and Municipality. დაარქივებულია ორიგინალიდან — 2007-09-27. ციტირების თარიღი: 2007-10-06. (ესპანური) ↑ Statoids. (July 2003)Municipios of Cuba. ციტირების თარიღი: 2007-10-06.
სან-ხოსე-დე-ლას-ლახასი

სან-ხოსე-დე-ლას-ლახასი (ესპ. San José de las Lajas) — ქალაქი და მუნიციპალიტეტი კუბაში, ახლადჩამოყალიბებული მაიაბეკეს პროვინციის დედაქალაქი. ეს უკანასკნელი 2011 წლიდან გამოეყო ლა-ჰაბანის პროვინციას. მდებარეობს პროვინციის ცენტრალურ-ჩრდილოეთ ნაწილში, კვეთს კარეტერა-სენტრალის ავტომაგისტრალი. დაარსდა 1778 წელს. ქალაქში მდებარეობს ჰავანის აგრარული უნივერსიტეტი, ისევე როგორც საქვეყნო მნიშვნელობის აგრარული მეცნიერებების სხვა მრავალი სამეცნიერო დაწესებულება. 2004 წელს, მუნიციპალიტეტის მოსახლეობა 69 375 ადამიანს შეადგენდა. საკუთრივ ქალაქში 37 000 ადამიანი სახლობს. 591 კმ² ფართობზე მოსახლეობის სიმჭიდროვე იყო 117,4 ადამიანი კმ²-ზე. სან-ხოსე-დე-ლას-ლახასი პროვინციის ეკონომიკის მთავარი კვანძია, მნიშვნელოვანი ინდუსტრიებით (მეტალურგია, მექანიკა, ელექტრონიკა, სამშენებლო მასალები, ქიმიკატები, სპირტიანი სასმელები) და კარგად განვითარებული სასოფლო-სამეურნეო სექტორით. კუბის მუნიციპალიტეტები კუბის ქალაქების სია ↑ Atenas.cu. (2004)2004 Population trends, by Province and Municipality. დაარქივებულია ორიგინალიდან — 2007-09-27. ციტირების თარიღი: 2007-10-06. (ესპანური) ↑ Statoids. (July 2003)Municipios of Cuba. ციტირების თარიღი: 2007-10-06.
საქართველოს სსრ კომუნისტური პარტიის ცენტრალურ კომიტეტთან არსებული პარტიული სკოლა

საქართველოს კომუნისტური პარტიის ცენტრალურ კომიტეტთან არსებული პარტიული სკოლა — პარტიულ, საბჭოთა და კომკაშირულ მუშაკთა კადრების მოსამზადებელი სასწავლებელი. გაიხსნა 1921 წლის 19 ივნისს თბილისში. პარტიულ სკოლაში იღებდნენ 18—25 წლამდე ასაკის კომუნისტებსა და კომკავშირლებს პარტიული და კომკავშირული კომიტეტების რეკომენდაციით. სკოლაში 2 განყოფილება იყო — პროპაგანდისა და პსარტიულ-საორგანიზაციო მუშაობისა (ქართული და რუსული სექტორები). თავდაპირველად სკოლაში სწავლების ვადა 2—3 თვე იყო, შემდეგ სასწავლო პროგრამები გაფართოვდა და სწავლების ვადა ჯერ 1, შემდეგ 2 და 3 წელი გახდა. სკოლაში მუშაობდა პროპაგანდის, პირველადი პარტიული ორგანიზაციის მდივნების, პროფკავშირული მუშაკებისა და სხვათა კურსები. 1937 წელს იგი გადაკეთდა პროპაგანდისტტა სკოლად, 1938 — ერთლიან რესპუბლიკურ პარტიულ კურსებად, 1946 წლიდან — ორწლიან, ხოლო 1952 წლიდან — სამწლიან პარტიულ სკოლად, რომელმაც 1958 წლის აგვისტომდე იარსება. აღნიშნულ სკოლაში იყომარქსიზმ-ლენინიზმის, ეკონომიკური მეცნიერებათა, დიალექტიკური და ისტორიული მატერიალიზმის, ისტორიის მეცნიერებათა , ენებისა და ლიტერატურის კათედრები. ცალკე თემებზე ლექციებს კითხულობდნენ პასუხისმგებელი პარტიული მუშაკები. გუკასიანი ა., ქართული საბჭოთა ენციკლოპედია, ტ. 9, თბ., 1985. — გვ. 175.
Charlie Brown (Coldplay-ს სიმღერა)

Charlie Brown — ბრიტანული როკ-ჯგუფ Coldplay-ს სინგლი. იგი გამოიცა 2011 წლის 21 ნოემბერს, როგორც პრომო დისკი. ეს არის მესამე სინგლი ჯგუფის მეხუთე სტუდიური ალბომიდან Mylo Xyloto. 2011 წლის 6 დეკემბერს ჯგუფმა „იუთუბზე“ გამოუშვა პრომო-ვიდეო, რომელშიც წარმოდგენილია სხვადასხვა კონცერტის ნაწყვეტები. უილ ჩემპიონმა მოგვიანებით განაცხადა, რომ ასევე გამოვიდოდა სრულყოფილი მუსიკალური კლიპი. ოფიციალური მუსიკალური კლიპი, 2011 წლის ნოემბერ-დეკემბრიდან 2012 წლის იანვრამდე გადაღების შემდეგ გამოვიდა 2012 წლის 3 თებერვალს. ჯგუფის ოფიციალური საიტი ↑ Muziek Coldplay — Charlie Brown — 3FM — Serious Radio. 3FM. დაარქივებულია ორიგინალიდან — 2016-09-13. ციტირების თარიღი: 2011-11-25. ↑ Coldplay — Charlie Brown. Hitparade.ch. ციტირების თარიღი: 2011-11-25. ↑ Global Repertoire Labelcopy Document Report Date : 2 Jan 2012 - 08:12:54 ICPN: 50999 731707 2 3 ↑ http://www.youtube.com/watch?v=aq-7UBc3BPk&feature ↑ Coldplay estrena vídeo del tema 'Charlie Brown' en Videos. Soniquo.com (2012-01-02). დაარქივებულია ორიგინალიდან — 2012-01-17. ციტირების თარიღი: January 20, 2012.
ბუენა-ვისტას ყურე

ბუენა-ვისტას ყურე (ესპ. Bahia de Buena Vista) — ყურე ატლანტის ოკეანეში, კუბის დაახლოებით ცენტრალური ნაწილის ჩრდილოეთით. მდებარეობს სანქტი-სპირიტუსის, ვილია-კლარისა და სიეგო-დე-ავილის პროვინციებში. ყურე ვრცელდება ხმელეთსა და არქიპელაგს შორის. უხვადაა რიფები, რომლებიც ქმნიან ყურის ჩრდილოეთ საზღვარს, სადაც ვრცელდება საბანა-კამაგუეის არქიპელაგში შემავალი არაერთი კუნძული. ბუენა-ვისტას ყურე თავის ჩრდილო-დასავლეთ მხარეს იხსნება ნიკოლასის სრუტისკენ, ხოლო ჩრდილო-აღმოსავლეთით ძველი ბაჰამის სრუტისკეს. ბუენა-ვისტას ყურის სამხრეთ სანაპიროზე შექმნილია კაგუანესის ეროვნული პარკი. რიფები შეიცავენ დაახლოებით 20-მდე ენდემურ სახეობას. 2000 წელს ტერიტორია გამოცხადდა ბიოსფერულ ნაკრძალად. 2002 წელს შეუერთდა რამსარის კონვენციას. SNAP.cu დაარქივებული 2016-12-20 საიტზე Wayback Machine. (ესპანური) ↑ Biosphere Reserve Information: Buenavista. ციტირების თარიღი: 10-30-2007. ↑ Cuba designa cinco nuevos sitios Ramsar. ციტირების თარიღი: 18-11-2002.
ძველი ბაჰამის სრუტე

ძველი ბაჰამის სრუტე (Old Bahama Channel) — სრუტე ატლანტის ოკეანეში, კუბის ჩრდილოეთ სანაპიროსთან. ვრცელდება დიდი ბაჰამის მარჩხობსა და საბანა-კამაგუეის არქიპელაგს შორის. სიგრძე დაახლოებით 161 კმ, სიგანე 24 კმ. ჩრდილო-დასავლეთით უერთდება ნიკოლასის სრუტეს, ჩრდილოეთით სანტარენის სრუტეს. სამხრეთით ვრცელდება საბანა-კამაგუეის არქიპელაგი მრავალრიცხოვანი კუნძულებით. ყოფს ვესტ-ინდოეთის ჩრდილოეთ სანაპიროს ორ თანაბარ ნაწილად. ძველი ბაჰამის სრუტე გამოყოფს ბაჰამის კუნძულებს კუბის ჩრდილოეთ სანაპიროსაგან. ↑ ძველი ბაჰამის სრუტე — მდებარეობა
ვერტიენტესი

ვერტიენტესი (ესპ. Vertientes) — ქალაქი და მუნიციპალიტეტი კუბაში, კამაგუეის პროვინციაში. მდებარეობს ზღვის დონიდან 70 მ სიმაღლეზე. ვერტიენტესის მუნიციპალიტეტის ფართობია 2005 კმ². 2004 წლის აღწერის მონაცემებით მუნიციპალიტეტში ცხოვრობდა 53,299 ადამიანი. მოსახლეობის სიმჭიდროვე 26,6 ადამიანი კმ²-ზე. კუბის მუნიციპალიტეტები კუბის ქალაქების სია ↑ Statoids. Municipios of Cuba. ციტირების თარიღი: 2007-10-05. ↑ Atenas.cu. (2004)2004 Population trends, by Province and Municipality. დაარქივებულია ორიგინალიდან — 2007-09-27. ციტირების თარიღი: 2007-10-05. (ესპანური)
კაიო-კოკო

კაიო-კოკო (ესპ. Cayo Coco) — კუნძული ცენტრალურ კუბაში. მდებარეობს სიეგო-დე-ავილის პროვინციაში. შედის ხარდინეს-დელ-რეის არქიპელაგის შემადგენლობაში. კუნძულს მართავს მორონის მუნიციპალიტეტი. კოლონიურ პერიოდში წარმოადგენდა მეკობრეებისაგან თავშესაფარ ადგილს. 1995 წლამდე იყო მეთევზეთა დასახლება. აქვე მოიპოვებდნენ ნახშირს. კაიო-კოკო ხელოვნური 27 კილომეტრიანი გზით დაკავშირებულია კონტინენტთან. გზის მშენებლობამ გამოიწვია მიქცევისა და მოქცევის წყლის რეჟიმის დარღვევა და წყლის ორგანიზმების ციკლის მოშლა. თუმცა ყველაფრის მიუხედავად, აქ მაინც არის შესაძლებელი გარეული ფლამინგოების ნახვა, რომლებიც მცირეწყლიან აკვატორიებში ცხოვრობენ. დინების აღდგენის მიზნით შემდგომ წლებში წყლისთვის შექმნეს მრავალი ნაპრალი. პლაჟი კეთილმოწყობილა, უხვადაა მარჯნის რიფები. კაიო-კოკო აგრეთვე დაკავშირებულია ახლო მდებარე კუნძულებთან: კაიო-გილერმოსთან (დასავლეთით) და კაიო-რომანოსთან (აღმოსავლეთით). კუნძულზე გვხვდება ჭაობები და მასიური ტყეები. კაიო-კოკოს ფართობია 370 კმ². სახელწოდება უკავშირდება თეთრ იბისს, რომლის ადგილობრივი სახელია კოკო ჩიტი. განვითარებულია სპორტულ-რეკრეაციული დაივინგი. კუნძულზე არის საერთაშორისო მნიშვნელობის ხარდინეს-დელ-რეის აეროპორტი. ვიკისაწყობში არის გვერდი თემაზე: კაიო-კოკო www.cayocococuba.net (ინგლისური) (ფრანგული) ↑ დაარქივებული ასლი. დაარქივებულია ორიგინალიდან — 2013-02-12. ციტირების თარიღი: 2011-12-10. ↑ Cuba. Department of Tourism. Cayo Coco. ციტირების თარიღი: 2008-03-28.
საქართველოს მათემატიკური საზოგადოება

საქართველოს მათემატიკური საზოგადოება — სსრკ-ის ერთ-ერთი მათემატიკური საზოგადოება. ჩამოყალიბდა 1962 წელს. საქართველოს მათემატიკური საზოგადოების პირველი პრეზიდენტი იყო ვიქტორ კუპრაძე (1962—1966), შემდგომში ლევან გოკიელი, არჩილ ხარაძე. 1976 წლიდან საქართველოს მათემატიკური საზოგადოების პრეზიდენტია ლევან მაღნარაძე. საქართველოს მათემატიკური საზოგადოება აერთიანებდა სამეცნიერო-კვლევით დაწესებულებებში, უმაღლეს და საშუალო სკოლებში მომუშავე მათებატიკოსებს. მის საჯარ სხდომებზე ისმენდნენ როგორც მიმოხილვითს, ისე ორიგინალურ მოსხენებებს. საზოგადოება თავის მუშაობაში დიდ ადგილს უთმოდბა საშუალო და უმაღლეს სასწავლებლებში მათემატიკის საკითხს. ქართული საბჭოთა ენციკლოპედია, ტ. 9, თბ., 1985. — გვ. 176.
რამსარი

რამსარი (სპარს. رامسر) — ქალაქი ჩრდილოეთ ირანში, მაზანდარანის ოსტანში. რამსარის შაჰრისტანის ადმინისტრაციული ცენტრი. მდებარეობს კასპიის ზღვის სამხრეთ სანაპიროზე. 1971 წელს ქალაქში ხელი მოაწერეს რამსარის კონვენციას. Ramsar's tourism დაარქივებული 2012-05-24 საიტზე Archive.isCategory:Webarchive template archiveis links Ramsar's radioactivity Photos of Ramsar (Permission to use and copy these photos is hereby granted provided the above copyright notice appears in all the copies and modified versions of photos.) ramsar
საქართველოს მებაღეობის, მევენახეობისა და მეღვინეობის სამეცნიერო-კვლევითი ინსტიტუტი

საქართველოს სსრ სასოფლო-სამეურნეო წარმოების სახელმწიფო კომიტეტის საქართველოს მებაღეობის, მევენახეობისა და მეღვინეობის სამეცნიერო-კვლევითი ინსტიტუტი — დაარსდა 1956 წელს თბილისში მევენახეობისა და მეღვინეობის საკავშირო სამეცნიერო-კვლევითი ინსტიტუტის ბაზაზე, რომელიც შექმნილი იყო 1930 წელს სოლომონ ჩოლოყაშვილის ინიციატივით.
ნიადაგის დაჭაობება

ნიადაგის დაჭაობება — ნიადაგის პერიოდული ან მუდმივი ჭარბტენიანობა, რომელსაც იწვევს ზედაპირული ან გრუნტის წყალი. ასეთი ნიადაგისათვის ძირითადად დამახასიათებელია ანაერობული პროცესები. ჭაობიანი ნიადაგი ლეჟავა ვ., ქართული საბჭოთა ენციკლოპედია, ტ. 7, თბ., 1984. — გვ. 403.
კონტრამაესტრე

კონტრამაესტრე (ესპ. Contramaestre) — ქალაქი და მუნიციპალიტეტი კუბაში, სანტიაგო-დე-კუბის პროვინციაში. 2004 წელს, მუნიციპალიტეტის მოსახლეობა 101 832 ადამიანს შეადგენდა. 610 კმ² ფართობზე მოსახლეობის სიმჭიდროვე იყო 166,9 ადამიანი კმ²-ზე. კუბის მუნიციპალიტეტები კუბის ქალაქების სია ↑ Atenas.cu. (2004)2004 Population trends, by Province and Municipality. დაარქივებულია ორიგინალიდან — 2007-09-27. ციტირების თარიღი: 2007-10-06. (ესპანური) ↑ Statoids. (July 2003)Municipios of Cuba. ციტირების თარიღი: 2007-10-06.
გუამა (კუბა)

გუამა (ესპ. Guamá) — ქალაქი და მუნიციპალიტეტი კუბაში, სანტიაგო-დე-კუბის პროვინციაში. მდებარეობს პროვინციის სამხრეთ-დასავლეთ ნაწილში და მოიცავს კარიბის ზღვის სანაპირო ზოლს. მუნიციპალური ცენტრი მდებარეობს დასახლება ჩირივიკოში. სახელი ეწოდა ადგილობრივი ტაინოს ხალხის ბელად გუამას პატივსაცემად, რომელმიც 1530-იან წლებში ესპანელთა წინააღმდებ აჯანყებებს მართავდა. მუნიციპალიტეტს აღმოსავლეთიდან დასავლეთის მიმართულებით კვეთს გრანმის გზა. 2004 წელს, მუნიციპალიტეტის მოსახლეობა 35 516 ადამიანს შეადგენდა. 965 კმ² ფართობზე მოსახლეობის სიმჭიდროვე იყო 36,8 ადამიანი კმ²-ზე. კუბის მუნიციპალიტეტები კუბის ქალაქების სია Guama დაარქივებული 2008-04-03 საიტზე Wayback Machine. ↑ Atenas.cu. (2004)2004 Population trends, by Province and Municipality. დაარქივებულია ორიგინალიდან — 2007-09-27. ციტირების თარიღი: 2007-10-06. (ესპანური) ↑ Statoids. (July 2003)Municipios of Cuba. ციტირების თარიღი: 2007-10-06.
მელია (კუბა)

მელია (ესპ. Mella) — ქალაქი და მუნიციპალიტეტი კუბაში, სანტიაგო-დე-კუბის პროვინციაში. მდებარეობს პალმა-სორიანოსგან 20 კმ-ით ჩრდილოეთით, ოლგინის პროვინციის საზღვართან. 2004 წელს, მუნიციპალიტეტის მოსახლეობა 33 667 ადამიანს შეადგენდა. 335 კმ² ფართობზე მოსახლეობის სიმჭიდროვე იყო 100,4 ადამიანი კმ²-ზე. კუბის მუნიციპალიტეტები კუბის ქალაქების სია ↑ Atenas.cu. (2004)2004 Population trends, by Province and Municipality. დაარქივებულია ორიგინალიდან — 2007-09-27. ციტირების თარიღი: 2007-10-06. (ესპანური) ↑ Statoids. (July 2003)Municipios of Cuba. ციტირების თარიღი: 2007-10-06.
კაიო-გილერმო

კაიო-გილერმო (ესპ. Cayo Guillermo) — კუნძული ატლანტის ოკეანეში. ფართობი 15 კმ². მდებარეობს კუბის ჩრდილოეთ სანაპიროსთან. შედის სიეგო-დე-ავილის პროვინციაში. წარმოადგენს პოპულარულ ტურისტულ ცენტრს. დაკავშირებულია ახლო მდებარე კუნძულ კაიო-კოკოსთან. კეთილმოწყობილია სანაპირო, რომელიც მიჩნეულია ქვეყნის ერთ-ერთ საუკეთესო პლაჟად. ბევრია მარჯნის რიფები. განვითარებულია დაივინგი. კაიო-გილერმოს სამხრეთ ნაწილში არის მანგროვიანი ტყეები. კუნძულიდან დაახლოებით 40 კილომეტრში მდებარეობს საერთაშორისო მნიშვნელობის ხარდინეს-დელ-რეის აეროპორტი. კაიო-კოკო კაიო-გილერმო (ესპანური)
ჭაობის ნიადაგი

ჭაობის ნიადაგი — ნიადაგის ტიპი, რომელიც წარმოიშობა ჭარბტენიან პირობებში. ტენიანობის ხარისხის, წყლის ქიმიზმისა და მთელი რიგი სხვა პირობების ზეგავლენით. ჭაობის ნიადაგის შედგენილობა, თვისებები და პროფილი სხვადასხვანაირია. უმთავრესად გავრცელებულია ჩრდილოეთ ნახევარსფეროს ზომიერად ტენიანი ჰავის პირობებში, კერძოდ, ტაიგის ტყისა და ტუნდრის ზონებში. საქართველოში მათი ყველაზე დიდი მასივები კოლხეთის დაბლობის დასავლეთ ნაწილშია. გარდა ამისა, სპორადულად გვყვდება აღმოსავლეთ საქართველოს მტასა და ბარში, სამხრეთ საქართველოსა და სამხრეთ ოსეთში. საქართველოში ძირითადად გავრცელებულია მინერალურ-ჭაობიანი და ორგანულ-ჭაობიანი ნიადაგები. ჭაობიანი ნიადაგისთვის დამახასიათებელია ტორფის წარმოქმნა-დაგროვება და მინერალური ნაწილის გალებება, რაც ჭარბტენიანობითაა გამოწვეული. ახასიათებს მძიმე მექანიკური შედგენილობა, ზოგ შემთხვევაში პროფილის შუა ნაწილში გოგირდწყალბადის დაგროვება, არადამაკმაყოფილებელი ფიზიკური თვისებები: მაღალი კაპილარული და დაბალი არაკაპილარული ფორიანობა, დაჯდომისა და თქვირების დიდი უნარი, ფილტრაციის დაბალი დონე, მაღალი ტენტევადობა. ჭაობის ნიადაგიდაშრობის შემდეგ იძლევა ნაყოფიერი მიწების დიდ ფონდს, რომელსაც იყენებენ სხვადასხვა სასოფლო-სამეურნეო კულტურების, განსაკუთრებით სუბტროპიკული და ტექნიკური კულტურების მოყვანა-გაშენებისათვის. ურუშაძე თ., ქართული საბჭოთა ენციკლოპედია, ტ. 11, თბ., 1987. — გვ. 384.
მონკადას ყაზარმა

მონკადას ყაზარმა — სამხედრო ყაზარმა კუბის ქალაქ სანტიაგო-დე-კუბაში. სახელი ეწოდა კუბის დამოუკიდებლობისათვის ომის გმირის, გენერალ გილერმო მონკადას პატივსაცემად. 1953 წლის 26 ივლისს ყაზარმა გახდა რევოლუციონერების თავდასხმის ობიექტი, რომელთაც ხელმძღვანელობდა ფიდელ კასტრო. ეს თავდასხმა საფუძვლად დაედო კუბის რევოლუციას. თავდასხმის თარიღი - 26 ივლისი - ეწოდა რევოლუციურ მოძრაობას, რომელმაც 1959 წელს დაამხო ფულხენსიო ბატისტას რეჟიმი. კუბის რევოლუცია "History Will Absolve Me" Журнал «Вокруг Света». Статья «День первый: Монкада»
კაგუანესის ეროვნული პარკი

კაგუანესის ეროვნული პარკი (ესპ. Parque Nacional Caguanes) — ეროვნული პარკი კუბაში. მდებარეობს სანქტი-სპირიტუსის პროვინციის ჩრდილოეთ ნაწილში, იაგუახაის მუნიციალიტეტში, ატლანტის ოკეანის სიახლოვეს. პარკის ფართობია 204,87 კმ². მის ფარგლებშია ვრცელი ჭაობიანი ტერიტორიები. კაგუანესის ეროვნული პარკი ვრცელდება ნახევარკუნძულის გასწვრივ და შეიცავს 10-მდე მომცრო რიფს, რომლებიც ბუენა-ვისტას ყურემდე აღწევენ. პარკის შემადგენლობაშია მღვიმეები, თაღები და ნიშები, რომლებიც ოკეანისკენ იშლებიან. პარკის ტერიტორიაზე გამოვლინებულია 79 მღვიმე. ეკოსისტემა შეიცავს 200-მდე სახეობას, რომელთაგან 24 სახეობა ენდემურია. სანაპირო რაიონებში და დაჭაობებულ ტერიტორიებზე გვხვდება 112 სახეობის ფრინველი. განვითარებულია ღამურების დიდი პოპულაცია. ↑ National Protected Areas System of Cuba. Protected Areas. დაარქივებულია ორიგინალიდან — 2007-08-10. ციტირების თარიღი: 2007-10-10. ↑ 2.0 2.1 Radio Habana. Yaguajay y el Parque Nacional Caguanes. დაარქივებულია ორიგინალიდან — 2007-10-04. ციტირების თარიღი: 2007-10-10. (ესპანური)
Sono cose che capitano

Sono cose che capitano — იტალიელი მომღერალ და მუსიკოს ბიაჯო ანტონაჩის სადებიუტო ალბომი, რომელიც 1989 წლის 12 ივნისს გამოვიდა. მისი პროდიუსერები თავად ანტონაჩი და იტალიელი მუსიკოსები, რონი, ვინჩე ტემპერა და მასიმო ლუკა იყვნენ. ალბომში შესული ყველა სიმღერის ავტორი ბიაჯო ანტონაჩია, გარდა სიმღერისა „Voglio vivere in un attimo“. ეს სიმღერა, რომელიც მის მეგობარ რონს ეკუთვნის, ანტონაჩიმ 1988 წელს სან-რემოს ფესტივალზე წარმოადგინა, ხოლო სიმღერა „Sono cose che capitano“-ის ნაწილი, რომლის სახელი თავად ალბომსაც ეწოდა, ასევე რონთან ერთადაა დაწერილი და ბიაჯო ყოველთვის მასთან ერთად ასრულებს. ალბომის წარმატება სინგლმა „Fiore“ განაპირობა, რომელიც შემდეგ ანტონაჩიმ სხვა კოლექციებშიც შეიყვანა. Che fretta c'è - 4:13 Le mie donne - 3:46 Ci vediamo venerdì - 4:00 Ti prenderò ballando - 3:40 Lady - 3:33 Voglio vivere in un attimo - 4:26 Briciola - 3:53 Sono cose che capitano - 3:50 Zingarella - 2:26 Ma che bella che sei - 4:18 Fiore - 5:05 Buona notte - 2:59 ↑ https://www.discogs.com/Biagio-Antonacci-Sono-Cose-Che-Capitano/master/679938
სანტიაგო-დე-კუბა

სანტიაგო-დე-კუბა (ესპ. Santiago de Cuba) — ქალაქი სამხრეთ-აღმოსავლეთ კუბაში, სანტიაგო-დე-კუბის პროვინციაში. ქვეყნის დედაქალაქ ჰავანიდან მდებარეობს 870 კმ-ში. მუნიციპალიტეტის ფართობია 1,023,8 კმ². ისტორიულად სანტიაგო-დე-კუბა დიდი ხანია რაც მნიშვნელობით ქვეყნის მეორე ქალაქია. წარმოადგენს კუბის უმნიშვნელოვანეს სამრეწველო ცენტრსა და საპორტო ქალაქს. 2004 წლის აღწერის მონაცემებით ქალაქში ცხოვრობდა 494,337 ადამიანი. ქალაქი დაარსდა 1514 წელს ესპანელი კონკისტადორის დიეგო ველასკეს-დე-კუელიარის მიერ. 1516 წელს დასახლება ხანძრის შედეგად განადგურდა, თუმცა ქალაქი მალევე აღადგინეს. პირველი კათედრალი აშენდა 1528 წელს. 1522-1589 წწ. იყო კუბაში შექმნილი ესპანური კოლონიის დედაქალაქი. 1553 წელს ქალაქი გაძარცვეს ფრანგმა, ხოლო 1662 წელს კრისტოფერ მინგსის მეთაურობით ბრიტანელმა ჯარისკაცებმა. XVIII საუკუნის ბოლოსა და XIX საუკუნის დასაწყისისათვის ქალაქში ჩამოსახლდნენ ფრანგი იმიგრანტები. ქალაქის პირველი მერი იყო მოგზაური ერნან კორტესი. სანტიაგო-დე-კუბა იყო ესპანეთ-ამერიკის ომის ცენტრი. 1953 წლის 26 ივლისს ფიდელ კასტრო რევოლუციონერ ჯგუფთან ერთად თავს დაესხა ქალაქში არსებულ სამხედრო ყაზარმას. 1959 წლის 1 იანვარს ფიდელ კასტრომ აქ აღნიშნა კუბის რევოლუციის გამარჯვება. ქალაქი განთქმულია თავისი კულტურით. არაერთი ცნობილი კუბელი მუსიკოსი და კომპოზიტორი დაბადებულია სწორედ სანტიაგო-დე-კუბაში. ცნობილია ასევე თავისი ტრადიციული ცეკვებით და კარნავალებით. მოსახლეობის დიდი ნაწილი მიეკუთვნება აფრო-კუბურ რელიგიურ რწმენას, ე.წ. სანტერიას. არის არქიტექტურული ძეგლები, რომლებიც მიეკუთვნებიან ბაროკოსა და ნეოკლასიკურ სტილს. განსაკუთრებულ ყურადღებას იპყრობს ტყიანი პარკები, ციცაბო ქუჩები და ა.შ. ადგილობრივი ციტადელი სახელწოდებით სან-პედრო-დე-ლა-როკა შეყვანილია იუნესკოს მსოფლიო მემკვიდრეობის სიაში. ქალაქიდან 20 კილომეტრის მოშორებით მდებარეობს ბაკონაოს ბიოსფერული ნაკრძალი (ფართობი 848,57 კმ²). სანტიაგო-დე-კუბა მდებარეობს სიერა-მაესტრას მთისწინეთში, კლიმატი თბილი და ნოტიოა. განვითარებულია სოფლის მეურნეობა. სპილენძის, რკინის, მანგანუმის, შაქრისა და ხილის წარმოების ცენტრი. გააქვთ შაქარი, თამბაქო, ყავა. ქალაქში არის უნივერსიტეტი (დაარსდა 1947), სამედიცინო სკოლა, სტადიონი, კათედრალი და რამდენიმე მუზეუმი.  კოლუმბია – კარტახენა  არგენტინა – როსარიო  არგენტინა – პარანა  ესპანეთი – სანტიაგო-დე-კომპოსტელა  პორტუგალია – ლისაბონი  ვენესუელა – მარაკაიბო  ვენესუელა – მარაკაი  აშშ – ოკლენდი  მექსიკა – კერეტარო  ჩინეთი – შანხაი კუბის მუნიციპალიტეტები კუბის ქალაქების სია მონკადას ყაზარმა ვიკისაწყობში არის გვერდი თემაზე: სანტიაგო-დე-კუბა სანტიაგო-დე-კუბა — სტატია ენციკლოპედია ბრიტანიკიდან (ინგლისური) სანტიაგო-დე-კუბა (ინგლისური) სანტიაგო-დე-კუბა (ესპანური) სანტიაგო-დე-კუბა (ესპანური) ↑ Santiago.cu. (2006)Municipalities of Santiago de Cuba. დაარქივებულია ორიგინალიდან — დეკემბერი 15, 2007. ციტირების თარიღი: October 5, 2007. (ესპანური) ↑ Cuba demographics. დაარქივებულია ორიგინალიდან — 2007-09-27. ციტირების თარიღი: 2011-12-11. ↑ World Heritage Site
Adagio Biagio

Adagio Biagio — იტალიელ მომღერალ და მუსიკოს ბიაჯო ანტონაჩის მეორე სტუდიური ალბომი, რომელიც 1991 წლის 14 იანვარს გამოვიდა ლეიბლზე Philips. მისი პროდიუსერი რობერტო კოსტა იყო. ალბომში შესული ყველა სიმღერის ავტორი ბიაჯო ანტონაჩია. თუმცა, ცნობილია, რომ სათაური, Adagio Biagio, ანტონაჩის 1927 წელს ანჯელო რამირო ბორელასა და ვიტორიო მასკერონის მიერ პაოლო ბერნარდისთვის დაწერილმა იმავე სახელწოდების სიმღერამ შთააგონა. მუსიკოსმა მასში, როგორც ალბომის გამხსნელ სიმღერაში, გარკვეული ცვლილებები შეიტანა. ანტონაჩის სადებიუტო ალბომის მსგავსად, განსაკუთრებული წარმატება ვერც Adagio Biagio–ს ხვდა წილად, მაგრამ, სიმღერებმა Danza sul mio petto და Però ti amo სხვადასხვა რადიოს ეთერში წარმატება იქონიეს და მომღერალმა მსმენელის გარკვეული ყურადღება დაიმსახურა. Adagio Biagio - 0:29 Se tu fossi come - 4:27 Danza sul mio petto - 4:59 Però ti amo - 4:00 Baciami stupido - 3:20 Cercasi disperatamente amore - 4:28 Tra le righe - 5:27 Orchidea - 3:46 Il festival di Gabicce Mare - 3:56 Terremoto - 4:12 Yvette, Yvette - 3:46 ↑ https://www.discogs.com/Biagio-Antonacci-Adagio-Biagio/master/377232
საქართველოს მეფუტკრეობის სამეცნიერო-საწარმოო რესპუბლიკური გაერთიანება

საქართველოს სსრ სასოფლო-სამეურნეო წარმოების სახელმწიფო კომიტეტის საქართველოს მეფუტკრეობის სამეცნიერო-საწარმოო რესპუბლიკური გაერთიანება— სამეცნიერო-კვლევითი დაწესებულება. დაარსდა 1889 წელს თბილისში მეაბრეშუმეობის სადგურთან ერთად. 1936 წელს გამოეყო და მის ბაზაზე საქართველოს მეცხოველეობის სამეცნიერო-კვლევით ინსტიტუტში შეიქმნა მეფუტკრეობის განყოფილება. 1959 წელს კი დაარსდა დამოუკიდებელი დაწესებულება მეფუტკრეობის საცდელი სადგურის სახელწოდფებით, ხოლო 1976 წლიდან გადაკეთდა საქართველოს მეფუტკრეობის სამეცნიერო-საწარმოო რესპუბლიკური გაერთიანებად. ჰქონდა განყოფილებები: მომშენებლობის, დაავადებებთან ბრძოლის, პროდუქტთა ტექნოლოგიის, საკვების ბაზის, ეკონომიკური და ორგანიზაციის, ინფორმაციი. სადგურს ექვემდებარებოდა რამდენიმე საყრდენი პუნქტი საგარეჯოში, გარდაბანში, ჩოხატაურში, დუშეთსა და ბათუმში. სადგურმა შეიმუშავა მომთაბარეობასთან დაკავშირებული ტექნოლოგია და ასაწყობ-სდასაშლელი ხის სახლის ტიპი. გამოიკვლია ქართული ფუტკრის სხვადასხვა პოპულაციის გეოგრაფიული ასპექტები და შეადგინა რეკომენდაციები საუკეთესოთა მოშენებისათვის. რეგულარულად იკვლევდა ფუტკრის დაავადებათა გავრცელებას, მათ გამომწვევ მიზეზებს და წარმოებას აძლევდა საჭირო რეკომენდაციებს მკურნალობის ღონისძიებათა შესახებ. ჰქონდა ექსპერიმენტული საფუტკრეები. მათეშვილი მ., ხედეშელი ა., ქართული საბჭოთა ენციკლოპედია, ტ. 9, თბ., 1985. — გვ. 178.